  Анжелика Тихонова корреспондент Россиын «Пять лучших этнических изданий России-2019» конкурс ужзэ мытӥз. Отчы Удмуртиысь но йӧскалык газет-журналъёс пыриськыны быгато, ивортэ элькунысь Ивортодэт вӧлмытонъя но печатья агентстволэн пресс-службаез. Вожвылъяськон вить ӧръёсъя мынэ: устоез газет, устоез журнал, устоез нылпиослы издание, устоез ёрос (муниципал) газет, устоез чеберлыко литературая издание (журнал, альманах, газет). Конкурслэн ужпумез – йӧскалык газет-журналъёслэсь кыллэсь аспӧртэмзэ, лулчеберетэз, йӧскалык сям-йылолъёсты но Россиысь калыкъёслэсь историяя но лулчеберетъя кылёсбурзэс утён но азинтон ужын интызэс дунъян. Туэ конкурс Россиын Выжы калыкъёслэн кылъёссылэн арез улсын ортчеменыз висъяське. «Пять лучших этнических изданий России» конкурс йӧскалык редакциослэсь анай кылын контентэз клдытонъя но вӧлмытонъя опытсэс вӧлмытон понна ортчытӥське. Конкурс анай кылъёсты утьыны но вӧлмытыны, йӧскалык печатез азинтыны, газет-журналъёслэсь кулэлыксэс ӝутыны кулэ. Куриськонъёсты 2019-тӥ арын 1-тӥ инвожоысен 3-тӥ куарусёнозь кутозы. Вормисьёсты «Вся Россия» калыккуспо форумын куарусён пумын пусъёзы  Конкурсэз Россиысь журналистъёслэн огазеяськонзы, «Альянс руководителей региональных СМИ России» коммерци луисьтэм партнёрство но Ивортодэт вӧлмытӥсь йӧскалык ёзэсъёслэн ассоциацизы ортчыто. Тросгес ивор тодыны конкурслэн сайтаз  луэ. Вожвылъяськон нырысьсэ 2018-тӥ арын ортчиз. Конкурсэ Россилэн 19 улосвылъёсысьтыз 20 кылъёсын 69 газет-журналъёс пыриськизы. «Устоез журнал» ӧрын Удмуртиысь «Инвожо» вормиз. Тегъёс: Лулчеберет Сочи СМИ Удмуртия йӧскалыклулчеберет удмуртъёс Мерлык  